شەفەق
نیوز/ گەنجیگ کورد ئێزدیی خەڵک شار  (شاریا)
لە پارێزگای دهۆک، وەناو سەباح ئەمین، وە کیشان وینە، سەرنج دنیا وەرەو خوەی کیشاێە،
هەمیش ئەو کارەیە بویەسە سەرچەوەیگ خاسیگ ئەرا داهات، ک وە زوان خوەی  ئویشێد: دەرچگ کۆلێژ یاسای دهۆکە، باوجی وینەکیشان
وە کار سەرەکی خوەێ زانێد، و رووژانە لەلای کەمەو  دوو سەعات و رووژیش هەس هەفت سەعات وینە کیشێد.
سەباح
هەمیش ئویشێد: ”هەر لە مناڵیەو ئارەزوو کیشان وینە بویە، و ئیسە کەسەیلیگ ئەرا کیشان
وینەیل لە ئەوروپاوە نوورە گردنە، کیشان وینەیگ تایبەت ک نزیکەی هەفت رووژ ئەرا 10
رووژ وە وەردەوامی کار لەلی کەم، وەپەی داواکاریی کەسەیل، نرخی لە 150 دۆلارە تا
500 دۆلار رەسیە.“
سەباح،
ک تاقانەی هەفت خوشکە، توەنستیە لە ری سۆشیال میدیا خوەی بناسنێد، و وەو سەرنج فرەی
فانەیل تووڕ کۆمەڵایەتی ئەرا خوەی کیشاگە، ک لە گشت جەهان داوای کیشان وینە لەلی کریەێد.
